पंथक सियासत के धुरी रहे प्रकाश सिंह बादल; सिख राजनीति में दिखाया दमखम
पंजाब की राजनीति के पितामाह कहे जाने वाले और पंथक सियासत की धुरी माने गए प्रकाश सिंह बादल के मंगलवार देर शाम निधन से एक युग का अंत हो गया। पांच बार पंजाब के CM और एक बार केंद्र सरकार में कृषि मंत्री रहे प्रकाश सिंह बादल का 95 वर्ष की आयु में निधन हो गया।
पंजाब की राजनीति के पितामाह कहे जाने वाले और पंथक सियासत की धुरी माने गए प्रकाश सिंह बादल के मंगलवार देर शाम निधन से एक युग का अंत हो गया। पांच बार पंजाब के CM और एक बार केंद्र सरकार में कृषि मंत्री रहे प्रकाश सिंह बादल का 95 वर्ष की आयु में निधन हो गया।
राजनीति के बाबा बोहड़ कहे जाने वाले प्रकाश सिंह बादल शुरुआत से अंत तक पंथक राजनीति से जुड़े रहे। यही कारण है कि श्री अकाल तख्त की ओर से उन्हें पंथ रत्न से सम्मानित किया जा चुका है। उनकी शिरोमिण गुरुद्वारा प्रबंधक कमेटी (SGPC) में भी मजबूत धाक रही है।
साल-दर-साल SGPC के अध्यक्ष की कुर्सी पर वही बैठता रहा, जिसके हाथ में प्रकाश सिंह बादल का बंद लिफाफा पहुंचता या उनका समर्थन मिलता था। SGPC में बादल परिवार का प्रभाव सदैव माना जाता रहा है। साल 1970 के बाद से प्रकाश सिंह बादल का कद और धाक, दोनों SGPC में बढ़ते गए।
1999 में बीबी जगीर कौर को बनाया SGPC अध्यक्ष 
प्रकाश सिंह बादल की SGPC में मजबूती उस समय दिखी, जब साल 1999 में उन्होंने बीबी जगीर कौर को अध्यक्ष बनाते हुए SGPC कमेटी पर अपना वर्चस्व स्थापित किया। इसके बाद से आज तक SGPC के अध्यक्ष के फैसले में बादल परिवार ही अहम भूमिका निभाता आ रहा है। गौरतलब है कि साल 1999 से अब तक SGPC के 13 अध्यक्षों में से 12 बार शिअद अध्यक्ष के बंद लिफाफे व सहमति से ही SGPC अध्यक्ष बनाया गया है।
विरासत-ए-खालसा का निर्माण किया 
प्रकाश सिंह बादल ने साल 2011 में बतौर CM विरासत को संजोने की दिशा में विरासत-ए-खालसा का निर्माण किया। कई अन्य कार्यों के अलावा 6 दिसंबर 2011 को उन्हें श्री अकाल तख्त साहिब से पंथ रत्न फख्र-ए-कौम का सम्मान भी मिला।
30 मार्च 2015 में पद्म विभूषण सम्मान मिला 
प्रकाश सिंह बादल को 30 मार्च 2015 में देश का दूसरा सर्वोच्च नागरिक सम्मान पद्म विभूषण सम्मान मिला। तत्कालीन राष्ट्रपति प्रणब मुखर्जी के हाथों मिले इस सम्मान को बादल ने देश की बेहतरी में लगे लाखों कामगारों को समर्पित किया था।
ये खबरें भी पढ़ें:- 
प्रकाश सिंह बादल का निधन, 2 दिन का राष्ट्रीय शोक:चंडीगढ़ में अंतिम दर्शन, थोड़ी देर में PM मोदी पहुंचेंगे; कल अंतिम संस्कार होगा 
पंजाब के पूर्व CM प्रकाश सिंह बादल का मंगलवार रात को 95 साल की उम्र में निधन हो गया। उन्हें सांस लेने में तकलीफ के बाद 16 अप्रैल को मोहाली के फोर्टिस अस्पताल में भर्ती कराया गया था, जहां 25 अप्रैल को रात 7.42 बजे उन्होंने अंतिम सांस ली (पूरी खबर पढ़ें)
पंजाब के पूर्व CM की अंतिम विदाई की तस्वीरें: सुखबीर-मनप्रीत पार्थिव शरीर लेकर पहुंचे, दादा को देखकर भावुक हुआ पोता अनंतबीर
पंजाब में 5 बार सीएम रहे प्रकाश सिंह बादल का पार्थिव शरीर चंडीगढ़ स्थित पार्टी कार्यालय में पहुंच गया है। मोहाली के फोर्टिस अस्पताल से बेटे सुखबीर बादल और भतीजे मनप्रीत बादल उनकी पार्थिव देह को लेकर बाहर आए। इसके बाद फूलों से सजी एंबुलेंस में उनकी देह को अंतिम दर्शनों के लिए लाया गया (पूरी खबर पढ़ें)
पंजाब के पूर्व CM के निधन पर हरियाणा में शोक: सियासतदानों ने जताया दुख; CM बोले- प्रकाश सिंह बादल भारत के नेल्सन मंडेला
पंजाब के पूर्व मुख्यमंत्री प्रकाश सिंह बादल के निधन पर हरियाणा में शोक है। CM समेत अन्य नेताओं ने पूर्व मुख्यमंत्री प्रकाश सिंह बादल के निधन पर दुख जताया है। CM मनोहर लाल ने कहा कि उनका निधन होना भारतीय राजनीति के लिए एक अपूर्णीय क्षति है (पूरी खबर पढ़ें)
बादल ने जन जुड़ाव के लिए चलाया था संगत दर्शन: गांवों में फोकल पॉइंट-डेयरी फार्म खोल फैलाया विकास का 'प्रकाश'
पंजाब में मुख्यमंत्री की सबसे लंबी पारी खेलने वाले प्रकाश सिंह बादल का राजनीतिक करियर ग्रामीण स्तर से शुरू हुआ था। वह मुख्यमंत्री के पद पर सीधे नहीं पहुंचे बल्कि ग्रामीण संसद से होकर विधानसभा तक पहुंचे थे पूरी खबर पढ़ें